**Ελλάδα: Εμπειρογνώμονες του ΟΗΕ επισκέπτονται την Ελλάδα για να αξιολογήσουν τις προσπάθειες και τις προκλήσεις που αντιμετωπίζει η χώρα για την αντιμετώπιση των διακρίσεων σε βάρος των γυναικών.**

ΓΕΝΕΥΗ (29 Μαρτίου 2019). Η ομάδα εργασίας των ΗΕ για τις διακρίσεις σε βάρος των γυναικών στη νομοθεσία και στην πράξη θα πραγματοποιήσει την πρώτη της επίσημη επίσκεψη στην Ελλάδα από την 1η έως τις 12 Απριλίου 2019 για να αξιολογήσει την πρόοδο στην εξάλειψη των διακρίσεων σε βάρος των γυναικών και την επίτευξη ισότητας μεταξύ των δύο φύλων.

«Ενδιαφερόμαστε κυρίως για νομοθετικά μέτρα και πολιτικές και τον αντίκτυπό τους στον σεβασμό των ανθρωπίνων δικαιωμάτων των γυναικών και των κοριτσιών στην Ελλάδα» αναφέρει η Elizabeth Broderick, μέλος της ομάδας των εμπειρογνωμόνων.

Η ομάδα, η οποία συμπεριλαμβάνει και την Alda Facio, θα πραγματοποιήσει συναντήσεις στην Αθήνα, τη Θεσσαλονίκη και τη Λέσβο.

«Θα εξετάσουμε όλες τις πτυχές της ζωής των γυναικών. Θα δούμε τα επιτεύγματα και τις καλές πρακτικές, καθώς και τα κενά και τις προκλήσεις που αντιμετωπίζει η Ελλάδα εξαιτίας και των επιβεβλημένων μέτρων λιτότητας, μεταξύ άλλων», λένε οι εμπειρογνώμονες.

Η ομάδα φιλοδοξεί να εξετάσει την κατάσταση όλων των γυναικών, συμπεριλαμβανομένων των μεταναστριών και όσων έρχονται αντιμέτωπες με πολλαπλές μορφές διακρίσεων. Θα συναντηθούν με αξιωματούχους της κεντρικής κυβέρνησης και της τοπικής αυτοδιοίκησης, εκπροσώπους κυβερνητικών φορέων και οργανώσεων της κοινωνίας των πολιτών καθώς και με μεμονωμένα άτομα.

Οι εμπειρογνώμονες θα παρουσιάσουν τις αρχικές τους παρατηρήσεις σε μια συνέντευξη τύπου που θα πραγματοποιηθεί στο ξενοδοχείο Electra Hotel, Ερμού 5, στις 12:00 το μεσημέρι ώρα Ελλάδος, στις 12 Απριλίου. Πρόσβαση στη συνέντευξη τύπου θα δοθεί αποκλειστικά σε διαπιστευμένους δημοσιογράφους.

Η ομάδα εργασίας θα υποβάλει την πλήρη έκθεση της στο Συμβούλιο των Ανθρωπίνων Δικαιωμάτων των Ηνωμένων Εθνών τον Ιούνιο του 2020.

ΤΕΛΟΣ

**Η** [***ομάδα εργασίας των ΗΕ***](http://www.ohchr.org/EN/Issues/Women/WGWomen/Pages/WGWomenIndex.aspx) για τις διακρίσεις σε βάρος των γυναικών στη νομοθεσία και στην πράξη δημιουργήθηκε από το Συμβούλιο των Ηνωμένων Εθνών το 2011 για να προσδιορίσει, να προωθήσει και να ανταλλάξει απόψεις σε διαβούλευση με τα κράτη και άλλους φορείς για καλές πρακτικές που σχετίζονται με την εξάλειψη των νόμων που προωθούν τις διακρίσεις σε βάρος των γυναικών. Η ομάδα έχει επιφορτιστεί επίσης με το άνοιγμα διαλόγου με τα κράτη καθώς και με άλλους φορείς σχετικά με νόμους που επιδρούν αρνητικά σε βάρος των γυναικών και προωθούν τις διακρίσεις.

Η ομάδα εργασίας αποτελείται από πέντε ανεξάρτητες εμπειρογνώμονες: ***την κ. Ivana Radačić*** (Κροατία) Πρόεδρο, την κ. ***Alda Facio*** (Κόστα Ρίκα), την κ.***Elizabeth Broderick*** (Αυστραλία), την κ. ***Meskerem Geset Techane*** (Αιθιοπία) και την κ. ***Melissa Upreti*** (Νεπάλ).

Φέτος γιορτάζουμε την 40η επέτειο από την *υιοθέτηση της*[***Σύμβασης για την εξάλειψη όλων των μορφών διακρίσεων κατά των γυναικών***](https://www.ohchr.org/EN/ProfessionalInterest/Pages/CEDAW.aspx)***,*** από τη Γενική Συνέλευση των Η.Ε. στις 18 Δεκεμβρίου 1979.

Ανθρώπινα Δικαιώματα ΟΗΕ, Σελίδα χώρας–  - Ελλάδα:

Για ερωτήσεις ***και αιτήματα των ΜΜΕ*** , παρακαλείστε να επικοινωνήσετε με την: κ. Hannah Wu (+41 22 917 9152 / *hwu@ohchr.org*) ή τον κ. Shawky Seif El Nasr (+41 22 917 92 75 / *sseifelnasr@ohchr.org*) ή στείλτε μέιλ στο *wgdiscriminationwomen@ohchr.org*.

Για ερωτήσεις των μέσων ενημέρωσης προς άλλους ανεξάρτητους εμπειρογνώμονες του ΟΗΕ: κ. Jeremy Laurence, Γραφείο Ανθρωπίνων Δικαιωμάτων ΟΗΕ – Μονάδα Μέσων Ενημέρωσης (+ 41 22 917 9383 / jlaurence@ohchr.org*)*

Μάθετε τα νέα των ανεξάρτητων εμπειρογνωμόνων των Η.Ε. ακολουθώντας το λογαριασμό τους στο Twitter [*@UN\_SPExperts*](https://twitter.com/UN_SPExperts)*.*

Ανησυχείτε για τον κόσμο στον οποίο ζούμε; Τότε ΥΠΟΣΤΗΡΙΞΤΕ τα δικαιώματα των συνανθρώπων σας ΣΗΜΕΡΑ. Χρηισμοποιήστε το hashtag #Standup4humanrights και επισκεφθείτε την ιστοσελίδα [http://www.standup4humanrights.or](http://www.standup4humanrights.org)g